Stiff Records
Stiff Records is in platemaatskippij, yn 1976 yn Londen oprjochte troch Dave Robinson en Andrew Jakeman better bekend as Jake Riviera. It wie aktyf oant 1987 en reaktivearre yn 2007.

Oprjochte yn de tiid dat punk rock yn opkomst wie, kontraktearre Stiff Records benammen pubrock bands en sette se yn 'e merk as punk en New Wave. Bekende nammen as Nick Lowe, Wreckless Eric, Plummet Airlines, Elvis Costello en Ian Dury stiene by Stiff Records op de leanlist. It label stie bekend om har provosearjende marketing- en advertinsjekampanjes. Sa profilearren se har bygelyks as de begraffenisûndernimmers fan de yndustry: "If they're dead, we'll sign them". 

Barney Bubbles wie ferantwurdlik foar in grut part fan de ferneamde grafyske keunst fan de Stiff útjeftes út de begjintiid.

Literatuer 
Stiff - The Story Of A Record Label - (1982), Bert Muirhead

Eksterne ferwizing 
Diskografy

Britske platemaatskippij
Ingelsk bedriuw
Bedriuw oprjochte yn 1976